text: Lokale foreninger drager fordel af musikfestival
  28 maj 2010 kl. 11.08
  I fitness-centret i Gormshallen i Jelling står der blandt de andre redskaber et fint løbebånd til 60.000 kr. Betalt med økonomisk støtte fra Jelling Musikfestival. Blot en af de mange tilskud, der gives til de lokale klubber og foreninger.  
  Cirka 1 mill. kr. af sidste års overskud på 3,5 mill. kr. er gået til sports- og idrætforeninger under navnet JfS. Jelling forenede Sportsklubber. Her befinder 12 afdelinger sig. De kan - hvis der er overskud fra musikfestivalen - søge om tilskud.    
  
  Frivillige på festivalen 
  Musikfestivalen får til gengæld en masse hjælp for pengene. De lokale forenienger stilelr nemlig med frivillig arbejdskraft, der blandt meget andet er med til at bygge hele festivalpladsen op.
  Sidste år havde Jelling Musikfestival en omsætning på 30 mill. kr. og altså et overskud på 3,5 mill. kr.
  